ROZHODNUTIE KOMISIE
z 18. decembra 2008
o prideľovaní množstiev kontrolovaných látok, ktoré sú v Spoločenstve v roku 2009 povolené na základné použitie podľa nariadenia Európskeho parlamentu a Rady (ES) č. 2037/2000 o látkach, ktoré poškodzujú ozónovú vrstvu
[oznámené pod číslom K(2008) 8398]
(Iba anglické, francúzske, holandské, nemecké, slovinské, španielske a talianske znenie je autentické)
(2009/52/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2037/2000 z 29. júna 2000 o látkach, ktoré poškodzujú ozónovú vrstvu (1), a najmä na jeho článok 3 ods. 1,
keďže:
(1)
Spoločenstvo už postupne zrušilo výrobu a spotrebu chlórofluórouhľovodíkov, iných plne halogénovaných chlórofluórouhľovodíkov, halónov, tetrachlórmetánu, 1,1,1-trichlóretánu, hydrobrómofluórouhľovodíkov a brómchlórmetánu.
(2)
Komisia je každoročne povinná určiť pre tieto kontrolované látky ich základné použitie, množstvá, ktoré sa môžu používať, a podniky, ktoré ich môžu používať.
(3)
V rozhodnutí IV/25 zmluvných strán Montrealského protokolu o látkach, ktoré porušujú ozónovú vrstvu (ďalej len „Montrealský protokol“) sa stanovujú kritériá, ktoré Komisia používa pri určovaní každého základného použitia, a povoľuje sa pre každú zmluvnú stranu výroba a spotreba kontrolovaných látok, ktoré sú potrebné na základné použitie.
(4)
Zmluvné strany Montrealského protokolu povolili v Európskom spoločenstve výrobu 22 ton chlórofluórouhľovodíkov (CFC) v roku 2009 na výrobu a použitie aerosólových dávkovačov oprávnených na základné použitie CFC podľa vymedzenia v rozhodnutí IV/25.
(5)
V rozhodnutí XIX/18 zmluvných strán Montrealského protokolu sa povoľuje výroba a spotreba kontrolovaných látok uvedených v prílohách A, B a C (látky skupiny II a III) k Montrealskému protokolu, ktoré sú potrebné na základné laboratórne a analytické použitie podľa prílohy IV k správe zo siedmeho zasadnutia zmluvných strán, s výhradou podmienok stanovených v prílohe II k správe zo šiesteho zasadnutia zmluvných strán, ako aj v rozhodnutiach VII/11, XI/15 a XV/5 zmluvných strán Montrealského protokolu. V rozhodnutí XVII/10 zmluvných strán Montrealského protokolu sa povoľuje výroba a spotreba kontrolovaných látok uvedených v prílohe E k Montrealskému protokolu, ktoré sú potrebné na kritické laboratórne a analytické použitie metylbromidu.
(6)
Podľa odseku 3 rozhodnutia XII/2 zmluvných strán Montrealského protokolu o opatreniach na zjednodušenie prechodu na aerosólové dávkovače bez obsahu chlórofluórouhľovodíkov všetky členské štáty oznámili Programu OSN pre životné prostredie, že chlórofluórouhľovodíky (freóny - CFC) už nie sú potrebné na výrobu aerosólových dávkovačov, ktoré sa majú uviesť na trh Európskeho spoločenstva.
(7)
Článkom 4 ods. 4 bodom i) písm. b) nariadenia (ES) č. 2037/2000 sa zakazuje používanie chlórofluórouhľovodíkov a ich uvádzanie na trh, pokiaľ sa ich použitie nepovažuje za základné podľa podmienok opísaných v článku 3 ods. 1 uvedeného nariadenia. Tým, že neexistuje žiadne základné použitie, sa znížil dopyt po freónoch používaných v aerosólových dávkovačoch, ktoré sa uvádzajú na trh Európskeho spoločenstva. Okrem toho sa článkom 4 ods. 6 nariadenia (ES) č. 2037/2000 zakazuje dovoz aerosólových dávkovačov s obsahom freónov a ich uvádzanie na trh, pokiaľ sa použitie freónov v týchto výrobkoch nepovažuje za základné podľa podmienok uvedených v článku 3 ods. 1.
(8)
Komisia uverejnila oznámenie (2) určené tým podnikom v členských štátoch, ktoré požadujú vyjadrenie Komisie k používaniu kontrolovaných látok na základné použitie v Spoločenstve v roku 2009, a boli jej doručené vyhlásenia o zamýšľanom základnom použití kontrolovaných látok v roku 2009.
(9)
Opatrenia stanovené v tomto rozhodnutí sú v súlade so stanoviskom riadiaceho výboru zriadeného článkom 18 ods. 1 nariadenia (ES) č. 2037/2000,
PRIJALA TOTO ROZHODNUTIE:
Článok 1
1. Množstvo kontrolovaných látok skupiny I (chlórofluórouhľovodíky 11, 12, 113, 114 a 115), na ktoré sa vzťahuje nariadenie (ES) č. 2037/2000, ktoré sa v roku 2009 môže v Spoločenstve používať na základné lekárske účely, je 21 360,00 kg potenciálu poškodenia ozónu (ODP).
2. Množstvo kontrolovaných látok skupiny I (chlórofluórouhľovodíky 11, 12, 113, 114 a 115) a skupiny II (iné plne halogénované chlórofluórouhľovodíky), na ktoré sa vzťahuje nariadenie (ES) č. 2037/2000, ktoré sa môže v roku 2009 používať v Spoločenstve na základné laboratórne a analytické účely, je 60 280,8 kg ODP.
3. Množstvo kontrolovaných látok skupiny III (halóny), na ktoré sa vzťahuje nariadenie (ES) č. 2037/2000, ktoré sa môžu v roku 2009 používať v Spoločenstve na základné laboratórne a analytické účely, je 115,7 kg ODP.
4. Množstvo kontrolovaných látok skupiny IV (tetrachlórmetán), na ktoré sa vzťahuje nariadenie (ES) č. 2037/2000, ktoré sa môžu v roku 2009 používať v Spoločenstve na základné laboratórne a analytické účely, je 129 390,8 kg ODP.
5. Množstvo kontrolovaných látok skupiny V (1,1,1-trichlóretán), na ktoré sa vzťahuje nariadenie (ES) č. 2037/2000, ktoré sa môžu v roku 2009 používať v Spoločenstve na základné laboratórne a analytické účely, je 355,65 kg ODP.
6. Množstvo kontrolovaných látok skupiny VI (metylbromid), na ktoré sa vzťahuje nariadenie (ES) č. 2037/2000, ktoré sa môžu v roku 2009 používať v Spoločenstve na kritické laboratórne a analytické účely, je 36,3 kg ODP.
7. Množstvo kontrolovaných látok skupiny VII (hydrobrómofluórouhľovodíky), na ktoré sa vzťahuje nariadenie (ES) č. 2037/2000, ktoré sa môžu v roku 2009 používať v Spoločenstve na základné laboratórne a analytické účely, je 57,96 kg ODP.
8. Množstvo kontrolovaných látok skupiny IX (brómchlórmetán), na ktoré sa vzťahuje nariadenie (ES) č. 2037/2000, ktoré sa môže v roku 2009 používať v Spoločenstve na základné laboratórne a analytické účely, 11,088 kg ODP.
Článok 2
Aerosólové dávkovače s obsahom chlórofluórouhľovodíkov uvedené v prílohe I sa neuvádzajú na trhy, v prípade ktorých príslušný orgán určil, že použitie chlórofluórouhľovodíkov v týchto výrobkoch nie je na uvedených trhoch základné.
Článok 3
V období od 1. januára 2009 do 31. decembra 2009 sa uplatňujú tieto pravidlá:
1.
Kvóty pre chlórofluórouhľovodíky 11, 12, 113, 114 a 115 na základné lekárske účely sa prideľujú podnikom uvedeným v prílohe II.
2.
Kvóty pre chlórofluórouhľovodíky 11, 12, 113, 114 a 115 a iné plne halogénované chlórofluórouhľovodíky na základné laboratórne a analytické účely sa prideľujú podnikom uvedeným v prílohe III.
3.
Kvóty pre halóny na základné laboratórne a analytické účely sa prideľujú podnikom uvedeným v prílohe IV.
4.
Kvóty pre tetrachlórmetán na základné laboratórne a analytické účely sa prideľujú podnikom uvedeným v prílohe V.
5.
Kvóty pre 1,1,1-trichlóretán na základné laboratórne a analytické účely sa prideľujú podnikom uvedeným v prílohe VI.
6.
Kvóty pre metylbromid na kritické laboratórne a analytické účely sa prideľujú podnikom uvedeným v prílohe VII.
7.
Kvóty pre hydrobrómofluórouhľovodíky na základné laboratórne a analytické účely sa prideľujú podnikom uvedeným v prílohe VIII.
8.
Kvóty pre brómchlórmetán na základné laboratórne a analytické účely sa prideľujú podnikom uvedeným v prílohe IX.
9.
Kvóty na základné použitie pre chlórofluórouhľovodíky 11, 12, 113, 114 a 115, iné plne halogénované chlórofluórouhľovodíky, tetrachlórmetán, 1,1,1-trichlóretán, hydrobrómofluórouhľovodíky a brómchlórmetán a kvóty na kritické laboratórne a analytické účely pre metylbromid sú stanovené v prílohe X.
Článok 4
Toto rozhodnutie sa uplatňuje od 1. januára 2009 a stráca účinnosť 31. decembra 2009.
Článok 5
Toto rozhodnutie je určené nasledujúcim podnikom:
Acros Organics bvba
Janssen Pharmaceuticalaan 3a
B-2440 Geel
Airbus France
316, route de Bayonne
F-31300 Toulouse
Carlo Erba Réactifs-SDS
Z.I. de Valdonne, BP 4
F-13124 Peypin
Chiesi Farmaceutici SpA
Via Palermo 26/A
I-43100 Parma
CNRS - Groupe de physique des solides
Université Paris 7 Denis Diderot et Paris 6
Pierre et Marie Curie
F-75251 Paris Cedex 5
Harp International
Gellihirion Industrial Estate Rhondda,
Cynon Taff
Pontypridd CF37 5SX
UNITED KINGDOM
Honeywell Specialty Chemicals
Wunstorfer Straße 40
Postfach 10 02 62
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
UNITED KINGDOM
Institut scientifique de service public
Rue du Chéra 200
B-4000 Liège
LGC Standards GmbH
Mercatorstraße 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KGaA
Frankfurter Straße 250
D-64271 Darmstadt
Mikro + Polo d.o.o.
Zagrebška cesta 22
SI-2000 Maribor
Ministry of Defense
Defence Fuel Lubricants and Chemicals
PO Box 10 000
1780 CA Den Helder
Nederland
Panreac Química SA
Pol. Ind. Pla de la Bruguera, C/Garraf, 2
E-08211 Castellar del Vallès
Barcelona
Sigma Aldrich Chimie SARL
80, rue de Luzais
L’Isle d’Abeau Chesnes
F-38297 Saint-Quentin-Fallavier
Sigma Aldrich Company
The Old Brickyard, New Road
Gillingham SP8 4XT
UNITED KINGDOM
Sigma Aldrich Laborchemikalien
Wunstorfer Straße 40
Postfach 10 02 62
D-30918 Seelze
Sigma Aldrich Logistik GmbH
Riedstraße 2
D-89555 Steinheim
Solvay Organics GmbH
Hans-Böckler-Allee 20
D-30173 Hannover
Tazzetti Fluids SRL
Corso Europa 600/a
I-10088 Volpiano (TO)
Valeas SpA Pharmaceuticals
Via Vallisneri 10
I-20133 Milano
Valvole Aerosol Research Italiana (VARI)
SpA - LINDAL Group Italia
Via del Pino 10
I-23854 Olginate (LC)
VWR ISAS
201, rue Carnot
F-94126 Fontenay-sous-Bois
V Bruseli 18. decembra 2008